Wikidata Matthaeus Le Nain
Res apud Vicidata repertae:
*Nativitas*: 1607; Laudunum  
*Obitus*: 20 Aprilis 1677; Lutetia  
*Patria*: Francia  

**Officium**

*Munus*: pictor, visual artist  

**Memoria**

*Laurae*: Order of Saint Michael  

Symphoniaci
**Matthaeus Le Nain**, notus cognomine *Eques* (*vulgo*: **Mathieu Le Nain**, notus cognomine *Le chevalier*; Lauduni anno 1607 natus; Lutetiae 20 Aprilis anno 1677 mortuus) pictor Francogallicus fuit.

Biographia
----------

Stephani filius et Antonii Ludovicique frater, primo in urbe nativa et, de 1629 aut 1630 usque ad 1677, Lutetiae laboravit. 

Ob trium fratrum picturarum rationum similitudinem et eorum opera distinguendi difficultatem, ad Le Nain fratres pertinet sicut una res. Enim, illi saepe opera cognomine obsignaverunt et eidem picturae laboraverunt. Matthaeus, Lutetiae urbis pictor nominatus anno 1633, atque eius fratres Ludovicus et Antonius communem officinam habuerunt in hac urbe et cum aliis artificibus Regiam Academiam Picturae et Sculpturae anno 1648 condiderunt. Praeterea, anno 1633 Matthaeus Sieur du Ry Sodalitatis legatus nominatus est et anno 1649 Academiae picturam *Iulii Mazarini effigiem* donavit. Ab anno 1652 complures tabulae de commerciis, bonis, negotiis, Mattheo obsignatae, sunt. Anno 1658 *Sieur de la Jumelle* (eius Lauduni praedii nomen) appellationem assumpsit. Anno 1662 cum Michaelis Archangeli ordine exornatus est et anno 1666 hunc honorem deposuit.

Hic artifex maxime generis argumenta et effigies, aliquot hominum quoque, perfecit, sed etiam mythorum argumenta pinxit. Praetera, cum eius fratribus religiosorum argumentorum picturas creavit. Eius opera, varia quam fratribus, a Gulielmo Duyster, Ioanne Olis et Henrico Bloemaert adducuntur. Ultro, formam Michaeli Angelo Caravagio similem habet, in tantum ut, in XIX saeculo, Dumesnil de La Tour picturae fratribus Le Nain attributae sunt. Splendidus comptusque, Matthaeus mox ruris facies destitit perficere et milites atque iuvenes cum petaso effingendo accinxit, ut exempli gratia in *Excubiae* (1643) seu *Trictrac lusores*. Effictorum hominorum oculi vehementia eius operarum proprium est.

A Mattheo Petrus Montallier et Beghine magister adducti sunt, at Ioannes Michelin et Ludorum magister, probabiliter Flandriae nativus artifex, eius consectatores fuerunt.

Sanctorum Magorum veneratio

Opera
-----

* *Victoriae allegoria*, pictura supra tela cum pigmento oleario, 151 × 115 cm, 1635 fere, Museum Lupariense, Lutetiae
* *Lusores fraudulenti*, pictura supra tela cum pigmento oleario, Museum remens, Durocortori
* *Lis*, pictura supra tela cum pigmento oleario, 75,5 × 93 cm, 1640, Museum patrium cambricum, Cardiffae
* *Annuntiatio Domini*, pictura supra tabula cum pigmento oleario, 104,5 x 87,3 cm, Musée Rolin, Augustoduni
* *Sanctorum Magorum adoratio*, pictura, Musée Bossuet, Meldis

Honores
-------

Ordo sancti Michaelis Archangeli

  

Ordo sancti Michaelis Archangeli (1662)

Notae
-----

1. ↑  Dictionnaire critique de biographie et d'histoire
2. 1 2 3 4 5 6  Rijksbureau voor Kunsthistorische Documentatie
3. 1 2 3 4 5 6 7  The Web Gallery of Art
4. 1 2 3 4 5  France in the Golden Age
5. 1 2 3 4 5  Enciclopedia online Larousse
6. ↑  Victoriae allegoria - Communia
7. ↑  Lusores fraudulenti - Communia
8. ↑  Lis - Communia
9. ↑  Annuntiatio Domini - Communia
10. ↑  Sanctorum Magorum adoratio - Communia

Bibliographia
-------------

* Emil Kren; Daniel Marx (2014). "LE NAIN brothers". *The Web Gallery of Art*
* "Mathieu Lenain (lI)". *Rijksbureau voor Kunsthistorische Documentatie*. 2014
* "Le Nain". Encyclopédie Larousse. 2014
* Augustine Jal (1867). Henri Plon. ed. *Dictionnaire critique de biographie et d'histoire*. Lutetiae. pp. 767-768
* Pierre Rosenberg (1982). Museum Artium Metropolitanum. ed. *France in the Golden Age: Seventeenth-century French Paintings in American Collections*. Novi Eboraci. pp. 268-269. ISBN 87099-295-3

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Matthaeum Le Nain** spectant. |

* Matthaeus Le Nain in Artnet **(Anglice)**
* Matthaeus Le Nain in Artcyclopedia **(Anglice)**
* Matthaeus Le Nain - Base Joconde **(Francice)**